Մանուկ Թոփուզյան

Մանուկ Լևոնի Թոփուզյան (), հայ իրավաբան, ՀՀ Սահմանադրական դատարանի նախկին անդամ (2009-2014)։

 Կենսագրություն 
Մանուկ Լևոնի Թոփուզյանը ծնվել է 1949 թվականի մարտի 5-ին, Երևանում։
 1966 թ. ավարտել է Երևանի թիվ 64 միջնակարգ դպրոցը։
 1973 թ. գերազանցության դիպլոմով ավարտել է ԵՊՀ իրավաբանական ֆակուլտետը։
 1977-1987 թթ. աշխատել է Երևանի «Նաիրիտ» ԳԱՄ-ում իբրև ավագ իրավախորհրդատու։
 1987-1991 թթ. աշխատել է ՀՀ պետական արբիտրաժում, որպես պետական արբիտր, կոլեգիայի անդամ։
 1991 թ. նոյեմբերի 1-ից մինչև 2000 թ. եղել է ՀՀ կառավարության իրավաբանական վարչության պետ, ՀՀ արդարադատության նախարարի տեղակալ։
 2000 թ. նոյեմբերի 6-ին նշանակվել է ՀՀ կառավարության աշխատակազմի ղեկավար-նախարար։ Միաժամանակ հանդիսացել է ՀՀ պետական կառավարման համակարգի բարեփոխումների հանձնաժողովի նախագահ։
 2008 թ. ապրիլի 21-ին նշանակվել է ՀՀ Նախագահի խորհրդականՄ. Թոփուզյանին Հայաստանի Հանրապետության նախագահի խորհրդական նշանակելու մասին։
 2008 թ. մայիսի 6-ին ազատվել է Անկախ պետությունների համագործակցության տնտեսական խորհրդի անդամի պարտականություններիցՄ. Թոփուզյանին ԱՊՀ տնտեսական խորհրդի անդամի պարտականություններից ազատելու մասին։
 2009 թ. հուլիսի 8-ի ՀՀ Նախագահի հրամանագրով ազատվել է ՀՀ նախագահի խորհրդականի պաշտոնիցՄ. Թոփուզյանին ՀՀ Նախագահի խորհրդականի պաշտոնից ազատելու մասին
 2009 թ. հուլիսի 8-ի ՀՀ Նախագահի հրամանագրով նշանակվել է ՀՀ Սահմանադրական դատարանի անդամՄ. Թոփուզյանին ՀՀ սահմանադրական դատարանի անդամ նշանակելու մասին և պաշտոնավարել մինչև 2014 թ. հունիսի 4-ը։
Եղել է Հայկական ԽՍՀ-ում հիմնադրված և գործած ընդհատակյա Ազգային միացյալ կուսակցության /ԱՄԿ/ անդամ։

Ամուսնացած է, ունի 2 զավակ, 4 թոռ։

 Պարգևներ 
Պարգևատրվել է ՝ ՀՀ «Մխիթար Գոշ», ՀՀ ՊՆ «Գարեգին Նժդեհ», ՀՀ ոստիկանության «Արամ Մանուկյան» մեդալներով, ՀՀ վարչապետի հուշամեդալով, Ֆ. Նանսենի ոսկյա մեդալով։
Հրետանու պահեստազորի սպա է։

 Տես նաև 
 ՀՀ Սահմանադրական դատարան

 Արտաքին հղումներ 
 ՀՀ ՍԴ Պաշտոնական կաք

 Ծանոթագրություններ 

Կատեգորիա:ՀՀ Սահմանադրական դատարանի անդամներ
Կատեգորիա:ՀՀ նախարարների կաբինետի անդամներ
Կատեգորիա:Մխիթար Գոշի մեդալակիրներ
Կատեգորիա:Հայ իրավաբաններ
Կատեգորիա:Հայ քաղաքական գործիչներ